text: Føroysk skip sleppa nú at landa makrel uttanlands til 31. august. Tað hevur Dennis Holm, landsstýrismaður, kunngjørt.
text: #000004
text: Skipini hava í summar landað makrel bæði til frystivirki og til fiskamjølsvirki í Føroyum.
  Nú frystivirkini fyribils eru givin at taka makrel, kunnu skipini bara landa til fiskamjølsvirki.
  Hetta ger, at skipini bíða eftir at sleppa framat.
  Fyri at sleppa undan hesum, sleppa skipini nú í ein góðan mánað at fara uttanlands við makrelinum.
text: #000005
text: Sleppa ikki at landa í Íslandi
  Fiskivinnu- og Samferðslumálaráðið hevur spurt norskar og íslendskar myndugleikar um møguleikar hjá føroyskum skipum at landa makrel.
  Ísland hevur boðað frá, at ikki er loyvt føroyskum skipum at landa makrel í íslendskum havnum.
  Men Noreg sigur, at har kunnu føroysk skip landa makrel.
  Tó er tilskilað, at sølan skal vera gjøgnum søluskipanina hjá Norges Sildesalgslag.
text: #000006